RESOLUCIÓN do 16 de xuño de 2009 pola que se conceden os premios do VII Premio Galicia Innovación Júnior convocados pola Orde do 31 de decembro de 2008 (Diario Oficial de Galicia número 27, do 9 de febreiro de 2009).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 24/06/2009

Por Orde do 31 de decembro de 2008 foi convocado o VII Premio Galicia Innovación Júnior (DOG nº 27, do 9 de febreiro de 2009). No 2 de xuño de 2009 o xurado reuniuse para proceder á selección final dos traballos gañadores. Á vista da súa proposta esta consellería
RESOLVE:
1. Conceder o primeiro premio do VII Premio Galicia Innovación Júnior na categoría de mozos e mozas de 12 a 15 anos, consistente nun ordenador portátil e un lote de material divulgativo a Pablo Dobarro Peña, con DNI 45952929-X, polo traballo titulado Handtracking. Conceder, así mesmo, un Tablet PC ao profesor Constantino Álvarez Muiña (DNI 33850182-R) do IES Rosalía de Castro de Santiago de Compostela pola súa asistencia debidamente acreditada na súa elaboración.
2. Conceder o segundo premio do VII Premio Galicia Innovación Júnior na categoría de mozos e mozas de 12 a 15 anos, consistente nun ordenador portátil a Pablo Paz Olivares, con DNI 35587326-R, polo traballo titulado Enxizador automático para tacos de billar.
3. Conceder seis accésits para a mesma categoría, dotados cada un deles cun miniportátil. Agás para os traballos realizados por un grupo de mozos ou mozas, en tal caso o accésit consistirá en material electrónico que se repartirá entre todos os autores do traballo por un importe equivalente ao valor do accésit. Segundo se recolle na base cuarta da convocatoria, cada participante (individual ou grupo) só poderá optar a un único premio.
Ver referencia pdf "12200D008P066.PDF"
4. Conceder o primeiro premio do VII Premio Galicia Innovación Júnior na categoría de mozos e mozas de 16 a 18 anos, ao grupo composto por Laura Naveiras Ferreiro, con DNI 47402238-C e Sara Mera Silven, con DNI 47435459-Y, polo traballo titulado Waterlight. O premio está dotado cun ordenador portátil e un lote de material divulgativo, polo que ao tratarse dun grupo será substituído por material electrónico, por un importe equivalente ao premio, que se repartirá entre as autoras do traballo. Conceder, así mesmo, un Tablet PC á profesora Mª Carmen Díaz Cabanas (DNI 33794193-V) do IES Agra do Orzán da Coruña pola súa asistencia debidamente acreditada na súa elaboración.
5. Conceder o segundo premio do VII Premio Galicia Innovación Júnior na categoría de mozos e mozas de 16 a 18 anos, ao grupo composto por Iván Aguión Regueiro, con DNI 53309869-D, Borja Sanmiguel Pérez, con DNI 44480200-V e Radu Adrián Dumitru, con NIE X9082004-V, polo traballo titulado Detector de metais para fornos microondas. O premio está dotado cun ordenador portátil, polo que ao tratarse dun grupo será substituído por material electrónico, por un importe equivalente ao premio, que se repartirá entre todos os autores do traballo.
6. Conceder seis accésits para a mesma categoría, dotados cada un deles cun miniportátil. Agás para os traballos realizados por un grupo de mozos ou mozas; en tal caso o accésit consistirá en material electrónico que se repartirá entre todos os autores do traballo por un importe equivalente ao do accésit.
Ver referencia pdf "12200D008P066.PDF"
Esta resolución pon fin á vía administrativa, podendo os interesados interpoñer potestativamente recurso de reposición ante o conselleiro de Economía e Industria, no prazo dun mes, contado a partir do día seguinte ao da súa publicación no DOG, ou ben directamente recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 16 de xuño de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía e Industria